OPĆINA VELIKA PISANICA, , Trg hrvatskih branitelja 3, 43271 Velika Pisanica koju  zastupa općinski načelnik Fredi Pali, (u daljnjem tekstu: Naručitelj), OIB 18872765530
i
Naziv / sjedište / OIB / zastupano po ime/prezime (u daljnjem tekstu: Izvođač)

zaključuju sljedeći

U G O V O R
o izvođenju radova izgradnji nogostupa u Velikoj Pisanici

1. PREDMET UGOVORA

Članak 1.
Izvoditelj preuzima izvođenje radova na sanaciji i modernizaciji nogostupa u Velikoj Pisanici, dionica Ulica hrvatskih mučenika i Ulica hrvatskih mučenika i u ulici Hrvatske republike, u svemu prema ponudbenom listu, oznaka ponude _____ od _____.2026. g. temeljem provedenog postupka javne nabave evidencijski broj 39/26 putem EOJN-a., uvjetima ovog Ugovora i ponudbenom Troškovniku koji je sastavni dio ovog Ugovora.
Predmetni radovi sufinanciraju se temeljem projekta sredstvima Ministarstva regionalnog razvoja i fondova Europske unije, Ministarstva prostornoga uređenja i graditeljstva te sredstvima Općine Velika Pisanica. 


2. VRIJEDNOST RADOVA

Članak 2.
Ukupna vrijednost radova prema ponudbenom Troškovniku koji je sastavni dio ovog Ugovora iznosi:

Vrijednost radova bez PDV-a:	_____________ EUR
PDV 25%:	_____________ EUR
Ukupna vrijednost radova s PDV-om:	_____________ EUR


3. ROKOVI I DINAMIKA

Članak 3.
Izvoditelj će s radovima započeti u roku od 15 dana od dana uvođenja u posao od strane Naručitelja te iste završiti u roku od 6 mjeseci od dana uvođenja u posao. 

Članak 4.
Izvoditelj će odmah po završetku radova pismeno izvijestiti Naručitelja da su radovi završeni,  a Naručitelj je obvezan u roku od 3 (tri) dana izvršiti pregled izvedenih radova.
Konačni obračun izvršit će se u roku od 30 dana od dana uspješno obavljenog tehničkog pregleda građevine. Tehnički pregled ne ulazi u rok završetka radova.

Produženje roka za izvođenje radova

Članak 5.
Ugovorne strane su suglasne da se rok za izvršenje radova utvrđen ovim Ugovorom može produžiti u sljedećim slučajevima:
· Izvoditelj može zahtijevati produljenje rokova završetka radova u slučajevima u kojima je radi promijenjenih okolnosti, više sile ili neispunjenih obveza Naručitelja bio spriječen izvoditi radove.
· Rok izvedbe produljit će se i za broj dana kada Izvoditelj zbog drugih sudionika u izgradnji nije mogao izvoditi radove (zastoj u izgradnji)
· Rok izvedbe radova produljit će se za broj dana kada zbog nepovoljnih vremenskih prilika nije bilo moguće izvoditi pojedine vrste radova. To se utvrđuje evidencijom meteoroloških uvjeta tijekom izvođenja radova, ovjerenih po nadzornom inženjeru u građevinskom dnevniku.
· Rok izvedbe radova produljit će se ako Naručitelj izda nalog o obustavi radova.
U slučajevima navedenim u ovom Članku, Naručitelj i Izvoditelj će zaključiti dodatak ugovoru u kojem će utvrditi novi rok izvršenja radova.

4. OBVEZE NARUČITELJA

Članak 6.
Za izvođenje ugovorenih radova iz Članka 1. ovog Ugovora, Naručitelj se obvezuje uvesti Izvoditelja u posao. Naručitelj je obvezan:
· Pisano izvijestiti Izvoditelja o imenovanju nadzornog inženjera.
· Izvoditelju platiti ugovorenu cijenu na način utvrđen ovim Ugovorom.
· Nakon završetka ugovorenih radova od Izvoditelja preuzeti izvedene radove i prateću dokumentaciju.

5. OBVEZE IZVODITELJA

Članak 7.
Izvoditelj je obvezan:

· Izvoditelj je obvezan odmah po potpisu Ugovora pismeno izvijestiti Naručitelja o imenovanju inženjera gradilišta – voditelja radova.
· Ugovorene radove započeti i završiti u ugovorenom roku.
· Radove izvesti kvalitetno prema pravilima struke i u svemu prema troškovniku.
· Ugrađivati materijal koji odgovara propisanim standardima, odnosno za koji je pribavljen dokazni atest.
· Nakon završetka radova dostaviti izjave o svojstvima o proizvedenim asfaltnim mješavinama.
· Izvoditelj je dužan poduzimati sve mjere sigurnosti za svoje djelatnike, sigurnost radova, opreme i materijala, te se pridržavati Zakona o zaštiti na radu
· Izvoditelj je dužan prilikom sklapanja ugovora o javnoj nabavi, a najkasnije do dana uvođenja u radove uručiti Naručitelju jamstvo za uredno ispunjenje ugovora za slučaj povrede ugovornih obveza u iznosu od 10% (deset posto) ugovornog iznosa bez PDV-a u obliku zadužnice, bjanko zadužnice ili novčanog pologa.
· U slučaju zajednice gospodarskih subjekata, jamstvo u obliku bjanko zadužnice dostavlja jedan član zajednice u cijelosti (dužnik može biti bilo koji član zajednice, dok ostali članovi zajednice moraju biti navedeni kao jamci platci), ili svaki član zajednice za svoj dio jamstva. (ako je primjenjivo).
· U slučaju zajednice gospodarskih subjekata, novčani polog uplaćuje: jedan član zajednice u cijelosti, ili svaki član zajednice za svoj dio garancije.(ako je primjenjivo).
· Izvoditelj je dužan u roku od 10 (deset) radnih dana od izvršene primopredaje, a najkasnije po okončanom obračunu radova dostaviti Naručitelju jamstvo za otklanjanje nedostataka, odnosno za kvalitetu izvedenih radova, u obliku bjanko zadužnice ili uplaćenog pologa na iznos od 10% (deset posto) vrijednosti izvedenih radova bez PDV-a utvrđenih po okončanom obračunu s rokom važenja najmanje 24 mjeseca od dana izvršene primopredaje

6. OBRAČUN I PLAĆANJE IZVRŠENIH RADOVA

Članak 8.
Izvedeni radovi obračunat će se na osnovu izmjere stvarno izvedenih količina, te po nadzoru ovjerene građevinske knjige.
Članak 9.
Izvoditelj će podnositi na pregled nadzornom inženjeru Naručitelja privremene situacije najkasnije do 10-og dana tekućeg mjeseca za radove izvedene u proteklom mjesecu. Privremene situacije se izdaju sa stanjem i obračunom stvarno izvedenih radova do zadnjega dana u mjesecu. Okončanu situaciju odabrani ponuditelj sastavlja i podnosi na isplatu nakon primopredaje izvedenih radova u roku od 10 dana od uspješne primopredaje radova. Okončanoj situaciji mora biti priložen potpisan i ovjeren Zapisnik o primopredaji.
Plaćanje izvedenih radova Naručitelj će izvršiti u roku do 30 dana od dana zaprimanja privremenih mjesečnih situacija i okončane situacije ovjerene od strane stručnog nadzora građenja te e-računa. U tom roku je sadržan i rok za ovjeru situacija od strane stručnog nadzora.
Naručitelj ima pravo prigovora na račun ako utvrdi nepravilnosti te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Konačni obračun izvršit će se u roku od 30 dana od dana uspješno obavljenog tehničkog pregleda.
Izvođač se obvezuje da neće bez pristanka Naručitelja ustupiti trećemu svoja potraživanja prema Naručitelju.

7. UGOVORNA KAZNA
Članak 10.
Za svaki dan prekoračenja roka iz članka 4. stavka 2. ovog Ugovora, Naručitelj će zaračunati Izvođaču kaznu u visini 2‰ dnevno od ugovorene cijene bez PDV-a. Ugovorna kazna u cijelosti može iznositi maksimalno 5% od ugovorene cijene bez PDV-a.
Pravo na obračun i naplatu ugovorne kazne Naručitelj ostvaruje prilikom isplate po okončanom računu, a obavezan ju je najaviti najkasnije u primopredajnom zapisniku.


8. PODUGOVARATELJI (ukoliko je primjenjivo)
Članak 11.
Izvođač daje dio ovog Ugovora u podugovor, kako slijedi:_________(ako je primjenjivo).
Izvođač smije tijekom izvršenja ovog Ugovora promijeniti podugovaratelja za onaj dio ugovora o javnoj nabavi koji je prethodno dao u podugovor, uvesti jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o javnoj nabavi u podugovor ili ne, uz pristanak Naručitelja. Izvođač smije preuzeti izvršenje dijela ugovora o javnoj nabavi koji je prethodno dao u podugovor ukoliko sam zadovoljava uvjete tehničke/stručne sposobnosti.
Uz zahtjev Izvođač Naručitelju dostavlja podatke i dokumente za novog podugovaratelja sukladno članku 222. stavku 1. ZJN 2016. Naručitelj neće odobriti zahtjev ako novi podugovaratelj ne ispunjava iste uvjete ili postoje osnove za isključenje, sukladno članku 224. ZJN 2016.
Predloženi podugovaratelj ne smije započeti s radom na gradilištu prije pisane suglasnosti o uvođenju podugovaratelja dobivene od Naručitelja.
Sudjelovanje podugovaratelja ne utječe na odgovornost Izvođača za izvršenje ugovora o javnoj nabavi.
Izvođač mora svom računu odnosno situaciji obvezno priložiti račune odnosno situacije podugovaratelja koje je prethodno potvrdio. 
Naručitelj obvezan je neposredno plaćati podugovaratelju za dio ugovora koji je isti izvršio, osim ako Izvođač dokaže da su obveze prema podugovaratelju za taj dio ugovora već podmirene.
Ukoliko se u toku izvršenja ovog ugovora utvrdi da Izvođač koristi podugovaratelje, a to nije predviđeno u ponudi i nema suglasnost Naručitelja, Naručitelj će jednostrano raskinuti ovaj Ugovor i naplatiti u punom iznosu jamstvo za uredno ispunjenje ugovora za slučaj povrede ugovornih obveza.

9. DOKUMENTI U TOKU RADOVA

Članak 12.
Izvoditelj je obvezan voditi građevinski dnevnik propisna izgleda i sadržaja i građevinsku knjigu.

10. NADZOR

Članak 13.
Stalni nadzor tijekom izvođenja ugovorenih radova vršit će Naručitelj putem nadzornog inženjera.

Prava i obveze nadzornog inženjera su:
· vršiti nadzor nad izvođenjem svih ugovorenih radova,
· kontrolirati kvalitetu i količinu izvedenih radova,
· vršiti kvalitativno i kvantitativno preuzimanje izvedenih radova.

11. JAMSTVENI ROK I JAMSTVO ZA OTKLANJANJE NEDOSTATAKA

Članak 14.
Izvoditelj garantira za kvalitetu izvedenih radova 5 godina, računajući od dana uredno izvršene primopredaje radova i potpisa primopredajnog zapisnika. Jamstvo za otklanjanje nedostataka u jamstvenom roku odabrani ponuditelj dužan je dostaviti Naručitelju u obliku zadužnice ili  bjanko zadužnice ili novčanog pologa na iznos od 10% vrijednosti izvedenih radova bez PDV-a utvrđenih po okončanom obračunu.
U slučaju zajednice gospodarskih subjekata, jamstvo u obliku bjanko zadužnice dostavlja jedan član zajednice u cijelosti (dužnik može biti bilo koji član zajednice, dok ostali članovi zajednice moraju biti navedeni kao jamci platci), ili svaki član zajednice za svoj dio jamstva. (ako je primjenjivo).
U slučaju zajednice gospodarskih subjekata, novčani polog uplaćuje: jedan član zajednice u cijelosti, ili svaki član zajednice za svoj dio garancije.(ako je primjenjivo).

Članak 15.
Ako se u garantnom roku pojave nedostaci uzrokovani krivnjom Izvoditelja, ovaj se obvezuje otkloniti ih u sporazumno utvrđenim rokovima (prema sezonskom karakteru i tehnološkoj opravdanosti).

Članak 16.
Ako Izvoditelj ne postupi prema sporazumu iz prethodnog članka, Naručitelj će nedostatke dati otkloniti po drugoj kvalificiranoj pravnoj osobi, na teret Izvoditelja.

12. IZMJENE UGOVORA I RASKID UGOVORA

Članak 17.
Izmjene ili dopune ugovora moguće su u skladu sa člancima 315.-320. Zakona o javnoj nabavi.
Opseg i priroda izmjene ugovora temeljem čl. 315. st. 1 ZJN definirana je člankom 8. ovog Ugovora.
Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:
1.	nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i
2.	prouzročila bi značajne poteškoće ili znatno povećavanje troškova za javnog naručitelja.
Svako povećanje cijene ne smije biti veće od 30 % vrijednosti prvotnog ugovora. Ako je učinjeno nekoliko uzastopnih izmjena, ograničenje iz stavka 2. ovoga članka procjenjuje se na temelju neto kumulativne vrijednosti svih uzastopnih izmjena.
Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:
1.	do potrebe za izmjenom došlo je zbog okolnosti koje pažljiv javni naručitelj nije mogao predvidjeti
2.	izmjenom se ne mijenja cjelokupna priroda ugovora
3.	svako povećanje cijene nije veće od 50 % vrijednosti prvotnog ugovora.
Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:
1.	primjene članka 315. Zakona o javnoj nabavi
2.	općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za kvalitativni odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene Zakona o javnoj nabavi
3.	obveze neposrednog plaćanja podugovarateljima.
Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:
1.	vrijednost izmjene manja je od europskih pragova iz članka 13. Zakona o javnoj nabavi
2.	vrijednost izmjene manja je od 10 % prvotne vrijednosti ugovora o javnoj nabavi robe ili usluga, odnosno manja je od 15 % prvotne vrijednosti ugovora o javnoj nabavi radova
3.	izmjena ne mijenja cjelokupnu prirodu ugovora.
Naručitelj za primjenu stavka 1. ovoga članka ne provjerava jesu li ispunjeni uvjeti iz članka 321. Zakona o javnoj nabavi
U slučajevima izmjena ugovora tijekom njegova trajanja, a koje nisu značajne, primjenjuju se odredbe članka 320. ZJN.
Izmjene ili dopune Ugovora moraju biti u pisanom obliku kako bi bile važeće.
(Sukladno članku 321.ZJN značajne izmjene ugovora neće biti dopustive.

Članak 18.
Naručitelj je obavezan raskinuti ugovor o javnoj nabavi tijekom njegova trajanja ako:
-	je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi
-	je Izvođač morao biti isključen iz postupka javne nabave zbog postojanja osnova za isključenje iz članka 251. stavka 1. ovoga Zakona
-	se ugovor nije trebao dodijeliti Izvođaču zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
-	se ugovor nije trebao dodijeliti Izvođaču zbog ozbiljne povrede odredaba Zakona o javnoj nabavi, a koja je utvrđena pravomoćnom presudom nadležnog upravnog suda.
Ugovorne strane imaju pravo na raskid ugovora i u svim drugim slučajevima u skladu s odredbama Zakona o obveznim odnosima (Narodne novine 35/05, 41/08, 125/11, 78/15, 29/18).
Ako je ugovor raskinut, Izvođač će odmah prestati raditi, osigurati i napustiti gradilište u što kraćem razumnom roku.
U slučaju raskida Ugovora, Naručitelj će platiti Izvođaču samo izvedene radove umanjene za troškove i štetu koju Naručitelj trpi zbog raskida Ugovora. Naručitelj nije dužan platiti cijenu za naručeni materijal koji nije ugrađen i obračunat u radovima.
Svi izvedeni radovi će se smatrati vlasništvom Naručitelja, ako se Ugovor raskine zbog propusta Izvođača.

12. ZAVRŠNE ODREDBE

Članak 19.
Ugovorne strane dužne su nadoknaditi jedna drugoj nastalu štetu, ukoliko bi koja ugovorna  strana jednostrano raskinula Ugovor (bez pristanka druge ugovorne strane).

Članak 20.
Sve eventualne sporove iz ovog Ugovora, Naručitelj i Izvoditelj će rješavati sporazumno. U slučaju da u tome ne uspiju, spor će se rješavati kod Trgovačkog suda u Bjelovaru.

Članak 21.
Ovaj Ugovor sastavljen je u 4 (četiri) istovjetna primjerka od kojih 2 (dva) primjerka dobiva Naručitelj, a 2 (dva) primjerka Izvoditelj radova.

Članak 22.
Ovaj Ugovor stupa na snagu danom kada ga potpiše posljednja ugovorna strana.




Datum sklapanja ugovora: 8. srpnja 2025.

	ZA IZVOĐAČA
	
	ZA NARUČITELJA

	
	
	Fredi Pali, općinski načelnik

